3.  การดำเนินงานของแต่ละประเภทธุรกิจหรือบริการ

3.1 ลักษณะของประเภทธุรกิจและบริการ

โรงแรมในกลุ่ม ลากูน่า ภูเก็ต

 

โรงแรมบันยัน ทรี ภูเก็ต

  รีสอร์ทซึ่งได้รับรางวัลชนะเลิศแห่งนี้ ได้นำเสนอประสบการณ์การพักผ่อนอันเป็นเอกลักษณ์
  ประกอบด้วย บ้านพักแบบ
  วิลล่าที่มีรูปแบบเฉพาะตัว 127 หลัง โดยมี 44 หลังพร้อมจากุชชี่ และ 83
  หลังพร้อมสระว่ายน้ำส่วนตัว นอกจากนี้
  บันยัน ทรี สปา ซึ่งตั้งอยู่ในบริเวณรีสอร์ท ยังให้บริการนวดแบบต่าง ๆ
  รวมถึงการปฏิบัติเพื่อรักษาเรือนร่าง และความงามแบบครบวงจรอีกด้วย บันยัน ทรี ภูเก็ต
  เริ่มเปิดดำเนินการในเดือนพฤษภาคม ปี 2538 ภายใต้การบริหารงานของบริษัท
  บันยัน ทรี โฮเท็ล แอนด์ รีสอร์ท จำกัด บ้านพักพร้อมสระว่ายน้ำแบบสปา จำนวน 14 หลัง
  ได้ก่อสร้างแล้วเสร็จในเดือนธันวาคม 2544 และเปิดให้บริการแล้วตั้งแต่เดือนมกราคม 2545
  บ้านพักแบบ 2 ห้องนอนพร้อมสระว่ายน้ำภายในห้องพัก จำนวน 14 หลัง ได้ก่อสร้างแล้วเสร็จ
  และเปิดให้บริการแล้วในช่วงครึ่งหลังของปี 2548 บ้านพักพร้อมสระว่ายน้ำ 2 สระ จำนวน 22
  หลัง ซึ่งจะเป็นบ้านพักที่หรูหราที่สุดในโรงแรม กำลังก่อสร้าง
  และมีกำหนดการณ์จะแล้วเสร็จในกลางปี 2549
  รีสอร์ทแห่งนี้ถือเป็นหนึ่งในรีสอร์ทและสปาชั้นเยี่ยมในภูมิภาคเอเชียแปซิฟิก

โรงแรมดุสิต ลากูน่า รีสอร์ท

  โรงแรมดุสิต ลากูน่า รีสอร์ท เปิดดำเนินการเป็นโรงแรมแรกใน ลากูน่า ภูเก็ต
  ในเดือนพฤศจิกายน 2530 ประกอบด้วยห้องพัก และห้องสวีทติดชายทะเล จำนวน 225 ห้อง
  บริหารงานโดย บริษัท ดุสิต โฮเท็ล แอนด์ รีสอร์ท จำกัด
  เพื่อเป็นการเพิ่มสิ่งอำนวยความสะดวกและการบริการที่ดีมีคุณภาพให้แก่ลูกค้า
  จึงได้เปิดให้บริการสปาโดยอังสนา สปา ภายใต้การบริหารงานของบริษัท บันยัน ทรี รีสอร์ท
  แอนด์ สปา (ประเทศไทย) จำกัด
  โดยได้เริ่มเปิดดำเนินการภายในบริเวณชั้นล่างของโรงแรมดุสิต ลากูน่า รีสอร์ท
  เมื่อเดือนธันวาคม 2542 กลุ่มเป้าหมายทางการตลาดของโรงแรมดุสิต ลากูน่า รีสอร์ท
  คือกลุ่มนักท่องเที่ยวอิสระจากยุโรป ในช่วงฤดูกาลท่องเที่ยว และ
  นักท่องเที่ยวในภูมิภาคในช่วงนอกฤดูกาลท่องเที่ยว

โรงแรมลากูน่า บีช รีสอร์ท

โรงแรมลากูน่า บีช รีสอร์ท เสนอห้องพักระดับหรูจำนวน 252 ห้องทั้งแบบมาตรฐานและแบบสวีท
โรงแรมฯ เริ่มเปิดให้บริการครั้งแรกในเดือนพฤศจิกายน 2534
ภายใต้การบริหารงานของกลุ่มแปซิฟิค ไอส์แลนด์ คลับ
แต่ต่อมาได้บริหารงานโดยเจ้าของโรงแรมเองในปี 2537 และเดือนกันยายน 2544
โรงแรมได้เริ่มเปิดให้บริการสปา ภายใต้ชื่ออังสนา สปา บริเวณติดกับโรงแรม ลากูน่า บีช รีสอร์ท
กลุ่มเป้าหมายทางการตลาดคือ นักท่องเที่ยวระดับสูง และกลุ่มนักท่องเที่ยวที่เดินทางเป็นครอบครัว

โรงแรมเชอราตัน แกรนด์ ลากูน่า ภูเก็ต

  บนเนื้อที่ 70 เอเคอร์ของรีสอร์ทหรูแห่งนี้ ประกอบด้วยห้องพัก
  และสิ่งอำนวยความสะดวกครบครัน โรงแรมเริ่มเปิดดำเนินการเป็นครั้งแรกในปี 2535
  โดยมีบริการห้องพัก ห้องสวีท บ้านพักแบบวิลล่า และบ้านเดี่ยว รวมทั้งหมด 360 ห้อง ระหว่างปี
  2548 โรงแรมได้เปิดให้บริการบ้านเดี่ยวติดสนามกอล์ฟ จำนวน 27 หลัง
  และเป็นตัวแทนของเจ้าของบ้านในการบริหารงาน นอกจากนี้ ยังมีบ้านพักเพิ่มขึ้นอีก 45 ห้อง
  ซึ่งจะแล้วเสร็จในช่วงไตรมาสแรกของปี 2549 ทั้งนี้ โรงแรม
  เชอราตัน แกรนด์ ลากูน่า ภูเก็ต ยังเป็นสมาชิกของ สตาร์วู้ด ลักชัวรี คอลเลคชั่น (Starwood
  Luxury Collection) ซึ่งเป็นสมาชิกในเครือโรงแรมเชอราตัน ที่มีชื่อเสียงที่สุดในโลก
  นอกจากนี้ อังสนา สปา ยังได้เปิดให้บริการ ณ ภายในบริเวณโรงแรมแห่งนี้ด้วยเช่นกัน
  กลุ่มเป้าหมายทางการตลาด คือกลุ่มนักท่องเที่ยวที่เดินทางเป็นครอบครัว และนักท่องเที่ยวอิสระ
  ในช่วงฤดูกาลท่องเที่ยวและกลุ่มลูกค้าที่มาประชุมสัมมนา
  รวมทั้งตลาดนักท่องเที่ยวในภูมิภาคในช่วงนอกฤดูกาลท่องเที่ยว

โรงแรม0อัลลามันดา ลากูน่า ภูเก็ต

  โรงแรมอั0ลลามันดา ลากูน่า ภูเก็ต รีสอร์ท เป็นห้องพักในรูปแบบอาคารชุด
  ประกอบด้วยห้องพักสวีทแบบหนึ่งและสองห้องนอน รวมทั้งแบบดูเพล็กซ์
  โดยทุกห้องสามารถมองเห็น ทะเลสาบ สระว่ายน้ำ หรือ สนามกอล์ฟ เริ่มเปิดดำเนินการในปี
  2536 ภายใต้การบริหารงานของ บริษัท บันยัน ทรี โฮเท็ล แอนด์ รีสอร์ท จำกัด
  ห้องพักในโรงแรมนี้ ได้จำหน่ายให้แก่บุคคลทั่วไป และ บริษัทฯ ไม่ได้เป็นเจ้าของโรงแรมแห่งนี้
  กลุ่มเป้าหมายทางการตลาดของโรงแรม คือ กลุ่มนักท่องเที่ยวที่เดินทางเป็นครอบครัวระดับสี่ดาว
  และนักท่องเที่ยวจากบริษัทท่องเที่ยว

สิ่งอำนวยความสะดวกอื่น ๆ ใน ลากูน่า ภูเก็ต

  ลากูน่า ภูเก็ต กอล์ฟ คลับ

  สนามกอล์ฟ 18 หลุม สไตล์รีสอร์ท เปิดให้บริการสำหรับสมาชิก ลูกค้าของโรงแรมในกลุ่ม
  ลากูน่า ภูเก็ต และบุคคลทั่วไป ตั้งแต่เดือนสิงหาคม 2535 ภายใต้การบริหารงานของบริษัท
  บันยัน ทรี โฮเท็ล แอนด์ รีสอร์ท จำกัด

  เควส ลากูน่า ภูเก็ต แอดเวนเจอร์

  เควส ลากูน่า ภูเก็ต แอดเวนเจอร์ เป็นศูนย์ฝึกอบรมผู้บริหารที่มีโปรแกรมต่าง ๆ
  ที่ออกแบบให้ตรงกับความต้องการ และเป้าหมายของแต่ละบริษัท
  โดยทั่วไปการฝึกอบรมจะเน้นไปในเรื่องทักษะการแก้ไขปัญหา ความสามัคคีของกลุ่ม การเป็นผู้นำ
  และการสื่อสารที่มีประสิทธิภาพ นอกจากนี้
  เควสยังมีโปรแกรมสันทนาการสำหรับเด็กและแขกผู้เข้าพักในโรงแรมอีกด้วย เควส ลากูน่า
  ภูเก็ต แอดเวนเจอร์ เริ่มดำเนินการเมื่อปี 2537 ภายใต้การบริหารงานของบริษัท เชอราตัน
  โอเวอร์ซีส์ เมเนจเม้นท์ คอร์ปอเรชั่น

  คาแนล วิลเลจ

  คาแนล วิลเลจ เป็นศูนย์การค้าทันสมัย ประกอบด้วยร้านค้าย่อยให้เช่า จำนวน 59 ร้านค้า
  ตั้งบนเนื้อที่ 10 ไร่ภายใน ลากูน่า ภูเก็ต คาแนล วิลเลจ
  เปิดดำเนินการอย่างเป็นทางการเมื่อปี 2537 และบริหารงานโดยบริษัท ลากูน่า รีสอร์ท แอนด์
  โฮเท็ล จำกัด (มหาชน)

  บันยัน ทรี แกลเลอรี่

  ร้านค้าปลีกที่ เน้นการจำหน่ายสินค้าศิลปะหัตถกรรมพื้นเมือง บันยัน ทรี แกลเลอรี่
  มีสาขารวมทั้งหมด 40 แห่งทั่วโลก โดย 14 แห่ง ตั้งอยู่ในแต่ละโรงแรมใน ลากูน่า ภูเก็ต
  ในสนามกอล์ฟ และในศูนย์การค้า คาแนล วิลเลจ

  ลากูน่า ฮอลิเดย์ คลับ

  ลากูน่า ฮอลิเดย์ คลับ (เดิมเป็นที่รู้จักในนาม อลามันดา เวเคชั่น คลับ) เปิดดำเนินงานในปี
  2541 ดำเนินธุรกิจโดยเปิดโอกาสให้ผู้เข้าร่วมเป็นสมาชิกมีสิทธิในการพักผ่อนประจำปี อย่างน้อย
  1 สัปดาห์ ณ รีสอร์ท ดังต่อไปนี้ โรงแรม
  อั0ลลามันดา ลากูน่า ภูเก็ต, โรงแรมเชอราตัน แกรนด์ ลากูน่า ภูเก็ต, เชอราตัน กอล์ฟ
  วิลล่า และโรงแรมอังสนา
  รีสอร์ท แอนด์ สปา บินทาน นอกจากนี้ สมาชิกยังมีสิทธิ์ได้เข้าพักในอีก 3,600 รีสอร์ทในอีก 90
  ประเทศทั่วโลกซึ่งอยู่ภายใต้การจัดการของบริษัท อาร์ ซี ไอ จำกัด โรงแรมลากูน่า ฮอลิเดย์
  คลับ กำลังอยู่ในระหว่างการก่อสร้าง ประกอบด้วยห้องพักแบบสวีท จำนวน 79 ห้อง
  ซึ่งมีไว้สำหรับให้บริการสมาชิก โดยมีกำหนดแล้วเสร็จกลางปี 2549 ในเดือนพฤศจิกายน 2548
  ลากูน่า ฮอลิเดย์ คลับ ได้เปิดสำนักงานขายสาขาที่ 3 ในอังสนา รีสอร์ท แอนด์ สปา บินทาน
  เพิ่มเติมจากสำนักงานขายใน ลากูน่า ภูเก็ต และสาขากรุงเทพฯ

  ลากูน่า พร็อพเพอร์ตี้ เซลส์

  ลากูน่า พร็อพเพอร์ตี้ เซลส์ กำลังดำเนินธุรกิจการขายอาคารห้องชุด (Condominium)
  ในโรงแรมอั0ลลามันดา ลากูน่า ภูเก็ตบ้านพัก 2 ห้องนอนพร้อมสระว่ายน้ำที่โรงแรมบันยัน ทรี
  แพคเกจซื้อบ้านพร้อมที่ดินของโครงการ ลากูน่า เรสซิเด้นท์ และโครงการ ลากูน่า ทาวน์โฮมส์
  และโครงการบ้านพักใหม่ของบริษัทฯ คือ ลากูน่า วิลเลจ กลุ่มบริษัทฯ เป็นเจ้าของที่ดินใน
  ลากูน่า ภูเก็ต และพื้นที่ที่ติดกับ ลากูน่า ภูเก็ต
  ซึ่งจะใช้เป็นพื้นที่ในการสร้างและพัฒนาเป็นที่พักอาศัยในอนาคต

  การพัฒนาอสังหาริมทรัพย์ล่าสุด ที่ได้เปิดขายคือ เฟส 1 ของลากูน่า วิลเลจ ซึ่งประกอบด้วย
  ลากูน่า ทาวน์โฮมส์ จำนวน 100 หลัง ลากูน่า เรสซิเด้นท์ จำนวน 23 หลัง และวิลล่า จำนวน
  36 หลัง (สินค้าใหม่) นอกจากนี้ โครงการเพิ่มเติมมีกำหนดจะเปิดตัวในปี 2549
  คือบ้านพักบันยัน ทรี พร้อมสระว่ายน้ำ 2 สระ และบ้านพักพร้อมสระว่ายน้ำที่โรงแรมดุสิต
  ลากูน่า รีสอร์ท

  สำหรับนักลงทุนที่ซื้อห้องชุดที่โรงแรมอัลลามันดา ลากูน่า ภูเก็ต โรงแรมบันยัน ทรี ภูเก็ต
  โครงการลากูน่า เรสซิเด้นทส์ และโครงการ ลากูน่า ทาวน์โฮมส์
  มีทางเลือกที่จะได้รับผลตอบแทนโดยการที่เข้าร่วมกับโครงการบริหารจัดการของโรงแรมในการให้แขกเช่าเพื่อพักอาศัย
  เช่นเดียวกับที่นักลงทุนในโรงแรมดุสิต ลากูน่า รีสอร์ท และนักลงทุนอิสระที่จะมาลงทุนในลากูน่า
  วิลเลจ

  ลากูน่า เวดดิ้งส์ เชเปิ้ล (โบสถ์สำหรับประกอบพิธีวิวาห์)

  เมื่อต้นปี 2548 ลากูน่า เวดดิ้งส์ เชเปิ้ล (โบสถ์สำหรับประกอบพิธีวิวาห์) รู้จักกันในนาม
  “โบสถ์ในลากูน” ได้เริ่มเปิดให้บริการ ซึ่งดูแลบริหารโดยบริษัทเซาท์ แปซิฟิก ไบรดัล ไทยแลนด์
  ซึ่งเป็นบริษัทที่มีความเชี่ยวชาญในเรื่องการจัดพิธีวิวาห์ของชาวญี่ปุ่น และมีกลุ่มลูกค้าเป้าหมายคือ
  ชาวญี่ปุ่นที่ร่ำรวย และตลาดชาวยุโรป

  บริษัท ลากูน่าเซอร์วิส จำกัด

  บริษัท ลากูน่าเซอร์วิส จำกัด เป็นบริษัทที่ดำเนินการให้บริการแก่โรงแรมในกลุ่ม ลากูน่า ภูเก็ต
  โดยมิได้หวังกำไร ก่อตั้งขึ้นเมื่อเดือนเมษายน 2534 โดยให้บริการที่สำคัญๆ แก่โรงแรม ได้แก่
  การบริการซักรีด การให้บริการน้ำประปา การรับส่งระหว่างโรงแรม การจัดสวน
  การบำรุงรักษาพื้นที่ส่วนกลาง การดูแลส่วนทางเดิน บริการจัดสถานที่สำหรับจัดงาน (Marquee)
  สถานีจ่ายน้ำมัน รวมถึงการทำการตลาดร่วมให้กลุ่มโรงแรมของ ลากูน่า ภูเก็ต ทั้งหมด โดยในปี
  2544 บริษัทฯ ได้ก่อสร้าง และเปิดดำเนินการโครงการศูนย์ฝึกอบรมคอมพิวเตอร์
  เพื่ออบรมการใช้เครื่องคอมพิวเตอร์ ให้แก่พนักงานทั้งหมดของ ลากูน่า ภูเก็ต และในปี 2545
  บริษัทได้ซื้อรถบัสปรับอากาศจำนวน 7 คัน เพื่อรับส่งพนักงานของโรงแรมในเครือ ลากูน่า ภูเก็ต
  ไปและกลับจากที่ทำงาน

  ลากูน่า เชียงราย

  ตั้งอยู่ในอำเภอแม่จัน จังหวัดเชียงราย ทางตอนเหนือของประเทศไทย บนพื้นที่ 1,090 ไร่
  โครงการนี้ปัจจุบันถูกระงับไว้
  ชั่วคราว

  หน่วยงานในกรุงเทพฯ

  โรงแรมบันยัน ทรี กรุงเทพ

  โรงแรมบันยัน ทรี กรุงเทพ มีห้องพักแบบสวีท จำนวน 216 ห้อง
  และตั้งอยู่ใจกลางเมืองเขตธุรกิจและการค้าของกรุงเทพฯ โรงแรมนี้ ถูกซื้อมาในเดือนมีนาคม
  2548 และดูแลบริหารโดย บริษัท บันยัน ทรี โฮเท็ล แอนด์ รีสอร์ท จำกัด โดยมี
  บันยันทรี สปา เปิดให้บริการในโรงแรมด้วย กลุ่มเป้าหมายธุรกิจของโรงแรมบันยัน ทรี กรุงเทพ
  คือ นักธุรกิจ รวมไปถึงนักธุรกิจที่มาเป็นหมู่คณะ และนักท่องเที่ยวอิสระ

  สำนักงานให้เช่า

  อาคารไทยวา 1 เป็นอาคาร 24 ชั้นสร้างด้วยหินแกรนิต ตั้งอยู่บนถนนสาทรใต้
  และเป็นหนึ่งในสำนักงานแห่งแรก ๆ ที่สร้างขึ้นในรูปแบบคอนโดมิเนียมในกรุงเทพฯ
  ทั้งอาคารมีพื้นที่ประมาณ 20,000 ตารางเมตร โดยเป็นพื้นที่ใช้สอย 9,205 ตารางเมตร
  ซึ่งกลุ่มบริษัทฯ เป็นเจ้าของ อาคารที่นี้มีชื่อเสียงมาเป็นเวลาหลายปี
  ในฐานะเป็นอาคารสำนักงานที่ได้รับการดูแลปรับปรุงอย่างสม่ำเสมอ

  อาคารไทยวา 2 เป็นอาคาร 60 ชั้น อยู่ถัดจากอาคารไทยวา 1 เปิดให้บริการช่วงปลายปี
  2538 มีพื้นที่เป็นสำนักงานให้เช่า 16,500 ตารางเมตร บนชั้น 10 – 32 นอกจากนี้
  ในชั้นที่สูงขึ้นไป เป็นที่ตั้งโรงแรมบันยัน ทรี กรุงเทพ

  สำนักงานส่วนใหญ่ในอาคารไทยวา 1 และ 2 มีไว้สำหรับให้บุคคลทั่วไปเช่า
  มีเพียงส่วนน้อยที่ใช้เป็นสำนักงานของบริษัทในกลุ่ม

  การลงทุนในธุรกิจโรงแรม และรีสอร์ทในต่างประเทศ

  บริษัท ลากูน่า รีสอร์ท แอนด์ โฮเท็ล จำกัด (มหาชน) มีการลงทุนในต่างประเทศ
  โดยผ่านบริษัท ทรอปิคอล รีสอร์ท จำกัด (“TRL”) และบริษัท ทีอาร์แอล อินเวทเมนท์ จำกัด
  (“TRLI”) ซึ่งบริหารโรงแรมระดับหรูหลายแห่งในภูมิภาคเอเชียแปซิฟิค
  และการลงทุนในโรงแรม และรีสอร์ทของบริษัทฯ ในต่างประเทศ

  3.2 การตลาดและการแข่งขัน

  3.2.1 การตลาดของ ลากูน่า ภูเก็ต

  การทบทวนแผนการขายและการตลาด

โรงแรมทั้งหมดใน ลากูน่า ภูเก็ต และกรุงเทพฯ จะต้องจัดเตรียมแผนการขายและการตลาด
ซึ่งถือว่าเป็นส่วนหนึ่งของการนำเสนองบประมาณของโรงแรม
โดยจะมีรูปแบบและรายละเอียดของแผนงานแตกต่างกันตามแต่ละโรงแรม
แต่แผนงานสรุปของทุกโรงแรมจะต้องกำหนดงบประมาณรายได้ในแต่ละระดับ
แผนงานดังกล่าวจะแสดงให้เห็นถึงสถิติต่างๆ เป็นรายเดือน โดยเปรียบเทียบกับปีก่อนหน้า
รวมถึงการวิเคราะห์แยกตามประเภทและการแบ่งส่วนการตลาด

  สำหรับงบประมาณปี 2549 จะกำหนดอัตราแลกเปลี่ยนที่ 1 เหรียญสหรัฐฯ เท่ากับ 41 บาท
  โดยรายได้จากค่าห้องพักประมาณร้อยละ 80 จะทำสัญญาในรูปเงินสกุลเหรียญสหรัฐฯ

  แผนการดำเนินงานต่างๆ ของโรงแรมโดยสังเขปมีดังนี้

1)  การวิเคราะห์อัตราการเข้าพักและอัตราค่าห้องพักโดยเฉลี่ย
    รวมทั้งรายได้ต่อจำนวนห้องพักที่ขายได้ ได้ทำในช่วงการทบทวนงบประมาณเป็นรายเดือน
    การเปรียบเทียบต่างๆ จะนำตัวเลขในช่วง 5 ปีที่ผ่านมาวิเคราะห์ และในหลายๆ
    กรณีก็เป็นการเปลี่ยนแปลงเนื้อหาที่ต่างจากเดิมที่มีการนำเสนอไว้แล้วอย่างมีนัยสำคัญ

2)  บริษัทฯ เชื่อว่า เป็นสิ่งสำคัญอย่างยิ่งที่จะเลือกใช้ข้อมูลในภาวะปกติหลายๆ
    ปีเพื่อใช้ในการพิจารณาเปรียบเทียบ
    แทนที่จะเลือกใช้ข้อมูลในช่วงปีที่ผ่านมาที่มีหลายเหตุการณ์เกิดขึ้น อาทิเช่น โรคไข้หวัดนก
    โรคซาร์ส เหตุการณ์วางระเบิดที่เกาะบาหลี เหตุการณ์คลื่นยักษ์สึนามิ เป็นต้น

3)  ความสามารถในการสื่อสารและความเป็นอันหนึ่งอันเดียวกันของฝ่ายขายและการตลาดของโรงแรมยังคงอยู่ในระดับสูง
    ส่งผลให้เกิดความยืดหยุ่นที่ดีเยี่ยม
    และการตอบสนองที่แตกต่างกันออกไปตามสภาพตลาดที่มีการเปลี่ยนแปลง ทั้งนี้
    ทั้งฝ่ายขายและการตลาดยังคงทำงานร่วมกัน และในขณะเดียวกันต่างก็ช่วยกันหาตลาดใหม่ ๆ
    ตัวอย่างเช่น ลากูน่า บีช รีสอร์ท ได้ค้นพบว่า
    กลุ่มลูกค้าชาวเกาหลีระดับบนจะสร้างผลตอบแทน ในด้านห้องพักอาหารและเครื่องดื่ม
    ในอัตราที่สูงกว่า

4)  โครงการ ลากูน่า ภูเก็ต พลัส ที่ประสบความสำเร็จอย่างมาก
    สามารถนำมาใช้ในสถานการณ์ทางการตลาดปัจจุบัน
    และใช้ได้ดีกับตลาดในภูมิภาคในช่วงนอกฤดูกาลท่องเที่ยว

5)  ลากูน่า ภูเก็ต
    เป็นศูนย์กลางในการจัดประชุมทางการตลาดเพื่อเป็นเวทีสำหรับการหารือกันระหว่างโรงแรม
    รวมถึงการคิดค้นโปรแกรมสำหรับรีสอร์ทต่าง ๆ เป็นที่แน่ชัดว่า ปี 2548
    เป็นปีที่มีภาวการณ์ที่ไม่ปกติภายหลังจากเหตุการณ์คลื่นยักษ์สึนามิในช่วงปลายปี 2547
    โดยภาวะธุรกิจอยู่ในระดับต่ำตลอดช่วงเดือนแรกๆ ของปี
    แต่โรงแรมก็สนองตอบด้วยแนวทางการทำงานที่เน้นการประสานความร่วมมือมากขึ้น
    และในเดือนสิงหาคม บริษัทฯ ก็เริ่มเห็นระดับอัตราการเข้าพักที่ดีขึ้น
    แม้ว่าอัตราเฉลี่ยจะยังต่ำอยู่ก็ตาม อย่างไรก็ดี
    กิจกรรมที่จำเป็นท่ามกลางสถานการณ์ฉุกเฉินเช่นนี้ นำพาให้บริษัทฯ
    ค้นพบการทำตลาดที่เน้นความร่วมมือในระดับที่สูงขึ้น โดยร่วมมือกับธุรกิจจัดการท่องเที่ยวที่
    คัดสรรแล้วในประเทศอังกฤษและออสเตรเลีย ซึ่งในปี 2549 บริษัทฯ
    ตั้งใจว่าจะสานต่อเรื่องนี้ต่อไป กิจกรรมนี้
    สอดรับกับโครงการลากูน่า ภูเก็ต พลัสที่ดำเนินการมาระยะหนึ่ง
    และขณะนี้ได้ขยายไปสู่ตลาดนอกภูมิภาคนี้แล้ว

6)  จุดเน้นในปี 2549 คือ การดำเนินการเพื่อพลิกฟื้นธุรกิจอย่างต่อเนื่อง
    โดยการฟื้นตัวของธุรกิจได้เริ่มมาตั้งแต่ช่วงครึ่งปีหลังของปี 2548
    และโดยที่อัตราการเข้าพักกำลังกลับสู่ระดับปกติ บริษัทฯ
    เชื่อว่าการลดอัตราค่าห้องพักเฉลี่ยจะไม่จำเป็นอีกต่อไป ซึ่งทำให้บริษัทฯ
    สามารถปรับอัตราค่าห้องพักกลับสู่ระดับเดิมได้
    โดยกลยุทธ์ระยะยาวดังกล่าวนี้ได้รับผลกระทบจากเหตุการณ์คลื่นยักษ์สึนามิ
    ที่มีผลต่อธุรกิจท่องเที่ยวของภูเก็ตในช่วงปี 2548 แต่ในระยะยาวนั้น
    แรงขับเคลื่อนที่ส่งเสริมให้ภูเก็ตเป็นสถานที่พักผ่อนจะสามารถทำให้อัตราค่าห้องพักปรับตัวสูงขึ้นได้

7)  บริษัทฯ ยังคงมีตลาดอีกสามแห่งที่กำหนดรายได้เป็นเงินบาท ได้แก่ ตลาดญี่ปุ่น ออสเตรเลีย
    และประเทศไทย

8)  ขณะนี้เว็บไซต์ www.lagunaphuket.com ได้ถูกสร้างขึ้นเป็นอย่างดี และบริษัทฯ
    ยังคงมีแผนจะปรับปรุงให้ดีขึ้นอย่างต่อเนื่องในปี 2549

  การขายอสังหาริมทรัพย์ก็ได้รับผลกระทบจากความกังวลของตลาดในช่วงหลังเหตุการณ์สึนามิเช่นเดียวกัน
  แต่บริษัทฯ ยังคงสามารถสร้างยอดขายได้ตลอดทั้งปี และการตัดสินใจของบริษัทฯ
  ก่อนหน้านี้ในการไม่ลดราคาได้พิสูจน์แล้วว่าเป็นการตัดสินใจที่ถูกต้องในช่วงสิ้นปี โดยบ้านพักบันยัน
  ทรี พร้อมสระว่ายน้ำ ขายได้เป็นส่วนใหญ่ ในปี 2549 บริษัทฯ จะมุ่งเน้นกับ โครงการ ลากูน่า
  วิลเลจ บ้านพักบันยัน ทรี พร้อมสระว่ายน้ำ 2 สระ และบ้านพักดุสิต พร้อมสระว่ายน้ำ
  แต่ถึงแม้บริษัทฯ จะมีผลการดำเนินงานที่ดีเยี่ยมในช่วงปีที่ผ่าน ๆ มา
  ธุรกิจนี้ยังต้องเผชิญกับความท้าทายต่อไป ซึ่งบริษัทฯ จะคอยติดตามดูปัจจัยทางการตลาดต่าง ๆ
  อย่างใกล้ชิด เพื่อให้มั่นใจได้ว่า บริษัทฯ ยังคงความเป็นผู้นำต่อไป

  ตลาดเป้าหมายหลัก

-   นักท่องเที่ยวแบบเดี่ยว

-   นักท่องเที่ยวแบบกลุ่ม

-   กลุ่มจัดประชุม สัมมนา และนิทรรศการ (MICE)

-   กลุ่มรัฐบาลและสถานทูต

-   กลุ่มสายการบินที่มีการจัดโปรแกรมท่องเที่ยว

  กลยุทธ์ทางด้านการขายและการตลาด

-   สร้างและจัดการฐานข้อมูลลูกค้าอย่างเป็นระบบ

-   พัฒนาการขายและการส่งเสริมการขายให้สอดคล้องกับมาตรฐานที่สูงที่สุด

-   พัฒนาและปรับปรุงกิจกรรมการตลาดผ่านระบบอิเล็กทรอนิกส์ เช่น เว็บไซด์ อีเมล์ ซีดีรอม
    ฯลฯ

-   เข้าร่วมงานแสดงสินค้าสำคัญๆ ที่เกี่ยวกับธุรกิจในอุตสาหกรรมท่องเที่ยว เช่น งาน ATF
    ในเดือนมกราคม, งาน PATA travel mart และ ITB ในเดือนมีนาคม, งาน EIBTM
    ในเดือนพฤษภาคม, IT&CMA ในเดือนตุลาคม และงาน WTM ในเดือนพฤศจิกายน

-   จัดทำแคมเปญไดเร็คเมล์สำหรับตลาดประชุม สัมมนา และนิทรรศการ

-   ติดต่อและพบปะเพื่อเสนอขายกับกลุ่มลูกค้าบริษัทในตลาดหลัก เช่น กรุงเทพฯ ฮ่องกง สิงคโปร์
    ไต้หวัน และญี่ปุ่น

-   เยี่ยมเยือนลูกค้าที่เป็นตัวแทนการท่องเที่ยวหลักขนาดใหญ่ในสหราชอาณาจักร เยอรมัน รัสเซีย
    สวิตเซอร์แลนด์ ฝรั่งเศส อิตาลี และสแกนดิเนเวีย

-   สร้างการรับรู้ชื่อและภาพลักษณ์ของบริษัทฯ
    ผ่านทางการโฆษณาในนิตยสารผู้บริโภคและนิตยสารเพื่อการท่องเที่ยวและการพักผ่อนในภูมิภาค

-   เชิญตัวแทนจากธุรกิจท่องเที่ยวจากยุโรป เอเชีย และอเมริกาเหนือ
    รวมทั้งบริษัทรับจัดงานประชุมสัมมนาที่มีสำนักงานใหญ่ในกรุงเทพฯ ที่คัดสรรแล้ว
    เพื่อสร้างความคุ้นเคยกับบริการของโรงแรมในกลุ่มลากูน่า ภูเก็ต

-   สร้างแคมเปญโฆษณาที่มีประสิทธิผลเพื่อพัฒนากลุ่มตลาดเป้าหมาย

-   สร้างสายสัมพันธ์ที่ดีกับหน่วยงานของรัฐและส่วนราชการต่างๆ

-   พัฒนากระบวนการบริการเฉพาะกลุ่มลูกค้า ซึ่งเกี่ยวข้องกับการวิเคราะห์ฐานข้อมูลลูกค้า
    การแบ่งส่วนตลาดตามพฤติกรรม การสัมผัสกับตราสินค้า และเครือข่ายของตราสินค้า

-   ทำงานอย่างใกล้ชิดกับการท่องเที่ยวแห่งประเทศไทย การบินไทย
    และสมาคมส่งเสริมการประชุมนานาชาติแห่งประเทศไทย (TICA)

-   เน้นการประชาสัมพันธ์ต่อไป

-   เข้าร่วมโครงการ Frequency Marketing
    โดยสมัครเป็นสมาชิกของโปรแกรมสะสมไมล์ของสายการบิน
    โปรแกรมสะสมแต้มของบริษัทบัตรเครดิต ฯลฯ

-   เสนอแพ็คเกจฤดูร้อนที่จัดขึ้นพิเศษสำหรับช่วงนอกฤดูกาลท่องเที่ยว

-   พัฒนาแพ็กเกจส่งเสริมการขายร่วมกับสายการบินหลักที่บินมายังจังหวัดภูเก็ต

-   จัดงานไตรกีฬา “การบินไทย ลากูน่า ภูเก็ต” และงานกิจกรรมอื่นๆ
    เพื่อให้เกิดการเผยแพร่ผ่านสื่อมวลชนและตอกย้ำจุดยืนของ ลากูน่า ภูเก็ต

 ช่องทางการจัดจำหน่าย

  เนื่องจากลูกค้ากว่าร้อยละ 80 ของโรงแรมในเครือ ลากูน่า ภูเก็ต
  เป็นนักท่องเที่ยวที่เน้นการพักผ่อนเป็นหลัก
  ส่วนมากจะสำรองห้องพักผ่านทางบริษัทตัวแทนท่องเที่ยว ดังนั้น
  โรงแรมจึงทำงานร่วมกับตัวแทนเหล่านั้นอย่างใกล้ชิดเป็นพิเศษ และโดยปกติจะทำสัญญารายปี
  เพื่อให้บริษัทตัวแทนท่องเที่ยวหรือธุรกิจตัวแทนท่องเที่ยวหลักเหล่านี้
  ทำหน้าที่ส่งเสริมการขายโรงแรมกับลูกค้าเป้าหมาย นอกจากนั้น
  ปรากฏว่ามีลูกค้าจำนวนมากเริ่มสำรองห้องพักของโรงแรมผ่านระบบสำรองห้องพักของโรงแรมแต่ละเครือข่าย
  และสำรองห้องพักโดยตรงผ่านทางอินเทอร์เน็ต

  นอกจากนั้น โครงการ ลากูน่า ภูเก็ต ยังมีชื่อเสียงมากทางด้านตลาด MICE (Meeting,
  Incentive, Convention and Exhibition) ซึ่งเป็นตลาดที่ลูกค้ามาพักเพื่อประชุม สัมมนา
  และการจัดนิทรรศการ โดยที่ผู้จัดงานจะติดต่อโดยตรงกับทางโรงแรมฯ

แหล่งที่มาของการสำรองห้องพัก

  ตัวแทนและผู้ประกอบการท่องเที่ยวภายในประเทศ 58%

  ตัวแทนและผู้ประกอบการท่องเที่ยวแบบเหมารวมภายในประเทศ 11%

  ตัวแทนและผู้ประกอบการท่องเที่ยวแบบเหมารวมระหว่างประเทศ 9%

  บริษัท ห้างร้าน และหน่วยงานราชการ 1%

  การสำรองห้องพักโดยตรง 21%

 ประเภทของลูกค้า

  เพื่อพักผ่อนและสันทนาการ 85%

  เพื่อการประชุมและสัมมนา 15%

 แหล่งที่มาของลูกค้าจำแนกตามภูมิศาสตร์ 

  ตลาดหลักของโรงแรมในเครือ ลากูน่า ภูเก็ต ที่จำแนกตามภูมิศาสตร์ในช่วงไม่กี่ปีที่ผ่านมามีดังนี้

 ตลาดเอเชียเหนือ

  ญี่ปุ่น 7%

  ฮ่องกง 10%

  เกาหลี 11%

  ไต้หวัน 6%

  จีน 3%

  รัสเซีย 5%

 ตลาดเอเชียตะวันออกเฉียงใต้

  ไทย 3%

  สิงคโปร์ 3%

  ตลาดเอเชียอื่นๆ 2%

 ตลาดยุโรป

  สหราชอาณาจักร 13%

  สวิตเซอร์แลนด์ 4%

  เยอรมัน 6%

  สเปน 2%

  ตลาดยุโรปอื่นๆ 2%

  ตลาดออสเตรเลีย/ นิวซีแลนด์ 4%

  ตลาดอเมริกา/ แคนาดา 4%

 ภาพรวมในอดีต

ตารางต่อไปนี้แสดงตัวเลขสถิติของโรงแรมในเครือ ลากูน่า ภูเก็ต ในช่วงเวลาหกปีที่ผ่านมา

ลากูน่า ภูเก็ต

+-------------+--------+--------+--------+--------+--------+--------+
| (*พันบาท)    | ส      | ส      | ส      | ส      | ส      | ส      |
|             | ิ้นสุดวันที่ | ิ้นสุดวันที่ | ิ้นสุดวันที่ | ิ้นสุดวันที่ | ิ้นสุดวันที่ | ิ้นสุดวันที่ |
|             | 31     | 31     | 31     | 31     | 31     | 31     |
|             | ธันวาคม | ธันวาคม | ธันวาคม | ธันวาคม | ธันวาคม | ธันวาคม |
|             | 2543   | 2544   | 2545   | 2546   | 2547   | 2548   |
+-------------+--------+--------+--------+--------+--------+--------+
| อ           | 77%    | 68%    | 64%    | 70%    | 77%    | 51%    |
| ัตราการเข้าพัก |        |        |        |        |        |        |
| (%)         | 5,814  | 6,977  | 6,831  | 5,748  | 6,018  | 5,126  |
|             |        |        |        |        |        |        |
| ค่าห         | 1,4    | 1,5    | 1,4    | 1,3    | 1,5    | 8      |
| ้องพักโดยเฉลี่ย | 13,314 | 14,937 | 17,589 | 03,004 | 05,789 | 34,969 |
|             |        |        |        |        |        |        |
| ราย         | 7      | 7      | 6      | 6      | 7      | 5      |
| ได้จากห้องพัก* | 78,700 | 29,045 | 55,805 | 46,147 | 55,519 | 02,009 |
|             |        |        |        |        |        |        |
| รายไ        | 2,3    | 2,3    | 2,1    | 2,0    | 2,3    | 1,4    |
| ด้จากค่าอาหาร | 28,373 | 75,774 | 86,328 | 57,718 | 82,227 | 29,102 |
| และเครื่องดื่ม* |        |        |        |        |        |        |
|             | 1,2    | 1,2    | 1,1    | 1,0    | 1,2    | 4      |
| รายได้รวม*   | 45,841 | 73,500 | 09,644 | 15,911 | 05,584 | 37,992 |
|             |        |        |        |        |        |        |
| ก           | 54%    | 54%    | 51%    | 49%    | 51%    | 31%    |
| ำไรขั้นต้นจากก |        |        |        |        |        |        |
| ารดำเนินงาน* |        |        |        |        |        |        |
|             |        |        |        |        |        |        |
| กำไรขั้นต้นจาก |        |        |        |        |        |        |
| การดำเนินงาน |        |        |        |        |        |        |
| (%)         |        |        |        |        |        |        |
+-------------+--------+--------+--------+--------+--------+--------+

สถานการณ์ท่องเที่ยวในจังหวัดภูเก็ต

  ภูเก็ตได้เผชิญกับการลดลงของจำนวนนักท่องเที่ยวเป็นอย่างมากภายหลังเหตุการณ์คลื่นยักษ์สึนามิ
  แม้ว่าในช่วงครึ่งปีหลังของปี 2548 เริ่มมีการฟื้นตัวอย่างค่อยเป็นค่อยไป
  ซึ่งได้มีการคาดการณ์ไว้ว่าสถานการณ์จะกลับคืนสู่สภาวะปรกติในช่วงครึ่งปีหลังของปี 2549

  การปรับปรุงสนามบิน และสาธารณูปโภคขั้นพื้นฐาน เช่น การก่อสร้างถนนรอบๆ
  จังหวัดภูเก็ตซึ่งการก่อสร้างได้ใกล้เสร็จสมบูรณ์ แต่จากปริมาณรถในจังหวัดที่เพิ่มขึ้นอย่างมาก
  ส่งผลให้ยังคงมีความต้องการการพัฒนาต่อเนื่องในหลายพื้นที่

  ในส่วนของสนามบิน สายการบินต้นทุนต่ำ อาทิ โอเรียนท์ ไทย แอร์ เอเชีย นก แอร์
  และไทเกอร์ แอร์ ยังคงเปิดให้บริการอย่างต่อเนื่อง
  แม้ว่าเกือบทุกสายการบินต้องลดจำนวนเที่ยวบินลง เนื่องจากความต้องการที่จะมาภูเก็ตลดลง
  ทั้งนี้ ภาวการณ์ดังกล่าวกำลังกลับเข้าสู่สภาวะปกติ
  และคาดว่าความคึกคักจะกลับมาเหมือนเดิมในช่วงไตรมาสที่สองของปี 2549
  การก่อสร้างส่วนต่อขยายทางวิ่งของสนามบินยังไม่ได้เริ่มดำเนินการ
  แต่เจ้าหน้าที่ยืนยันว่าได้มีการตั้งงบประมาณสำหรับการดำเนินการในอนาคตอันใกล้นี้แล้ว

  Jung Ceylon (ศูนย์การค้าขนาดใหญ่ที่ป่าตอง) ซึ่งประสบกับความล่าช้าในปี 2548
  ขณะนี้ได้เริ่มดำเนินการก่อสร้างต่อแล้ว และเจ้าของคาดว่าจะเปิดศูนย์ฯ
  ได้ในช่วงครึ่งปีแรกของปี 2549

  โครงการศูนย์ประชุมที่กล่าวขวัญถึงกันมากยังคงถูกเลื่อนต่อไป และบริษัทฯ
  เองก็ยังไม่มีความชัดเจนถึงทิศทางของโครงการนี้

ภาวะการแข่งขัน

  ยังคงมีโครงการพัฒนามากมายในจังหวัดภูเก็ต
  ซึ่งรวมถึงโครงการก่อสร้างโรงแรมใหม่จำนวนมากที่ได้ประกาศออกมาในช่วงระหว่างปี
  สำหรับโครงการที่ยังไม่มีข้อสรุปที่ชัดเจนแต่ได้มีการหารืออย่างต่อเนื่อง ได้แก่ โรงแรมโฟร์ ซีซัน
  ซึ่งอยู่บริเวณชายฝั่งตะวันออก ใกล้กับเอวาซอน และโรงแรมไฮแอท
  ซึ่งคาดว่าจะอยู่บนหาดบางเทา ทางเหนือของโรงแรม
  บันยัน ทรี ภูเก็ต นอกจากนี้
  ยังมีความเป็นได้ที่ทั้งสองโครงการจะมีการพัฒนาอสังหาริมทรัพย์เพื่อขายด้วย

  ในส่วนของธุรกิจอสังหาริมทรัพย์ บริษัทฯ พบว่ามีโครงการพัฒนาขนาดเล็กเป็นจำนวนมาก
  สำหรับโครงการขนาดใหญ่มีเพียงโครงการเดียวคือ Gulu Lalvani’s Royal Phuket
  Marina ทั้งนี้
  น่าจะเป็นผลกระทบจากกฎหมายที่ตราไว้ในเรื่องของการให้ใบอนุญาตในการพัฒนาและการศึกษาผลกระทบของสิ่งแวดล้อม
  ซึ่งการยื่นขอจะมีความยุ่งยากน้อยกว่าสำหรับโครงการขนาดเล็ก ทั้งนี้ ลากูน่า พร็อพเพอร์ตี้
  ยังคงครอบครองตลาดเฉพาะกลุ่มไว้ได้ ในขณะเดียวกัน
  ก็ตระหนักดีว่าการแข่งขันด้านราคาในตลาดจะมีมากขึ้น ดังนั้นจึงมีการทบทวนราคาของบริษัทฯ
  อยู่อย่างสม่ำเสมอ นอกจากนี้ มีแนวโน้มว่าเร็ววันนี้ บลู แคนยอน
  ที่ร่วมเป็นหุ้นส่วนทางธุรกิจกับธนาคารดอยช์
  จะเร่งส่งเสริมการขายอสังหาริมทรัพย์บริเวณรอบสนามกอล์ฟแคนยอนอย่างจริงจัง

กลยุทธ์ด้านราคา

  กลุ่มโรงแรมใน ลากูน่า ภูเก็ต ร่วมมือกันยิ่งกว่าที่ผ่านมาในการกำหนดโครงสร้างราคา
  โดยมีการหารือกันระหว่างโรงแรมในกลุ่มตามกรอบของการแข่งขันทั่วไปซึ่งหลีกเลี่ยงไม่ได้
  และกลุ่มโรงแรมก็คงต้องรอบคอบเพื่อให้แน่ใจว่านี่เป็นอัตราห้องพักเฉลี่ยที่ดีที่สุด
  ตารางต่อไปนี้แสดงความเคลื่อนไหวของอัตราราคาห้องพักเฉลี่ยในช่วง 8 ปีที่ผ่านมา

ลากูน่า ภูเก็ต

+------------------+-----+-----+-----+-----+-----+-----+-----+-----+
|                  | 2   | 2   | 2   | 2   | 2   | 2   | 2   | 2   |
|                  | 541 | 542 | 543 | 544 | 545 | 546 | 547 | 548 |
+------------------+-----+-----+-----+-----+-----+-----+-----+-----+
| อัตราห้องพักเฉลี่ย    | 4,  | 4,  | 5,  | 6,  | 6,  | 5,  | 6,  | 5,  |
| (บาท)            | 294 | 947 | 814 | 977 | 831 | 748 | 036 | 126 |
|                  |     |     |     |     |     |     |     |     |
| อัตราแลกเปลี่ยนเฉลี่ย | 4   | 3   | 4   | 4   | 4   | 4   | 4   | 4   |
|                  | 1.0 | 8.1 | 0.6 | 4.6 | 3.1 | 1.6 | 0.4 | 0.2 |
| บาท:             |     |     |     |     |     |     |     |     |
| เหรียญดอลล่าร์สหรัฐฯ | 105 | 130 | 143 | 156 | 159 | 138 | 149 | 127 |
|                  |     |     |     |     |     |     |     |     |
| อัตราห้องพักเฉลี่ย    |     |     |     |     |     |     |     |     |
|                  |     |     |     |     |     |     |     |     |
| (เ               |     |     |     |     |     |     |     |     |
| หรียญดอลล่าร์สหรัฐฯ) |     |     |     |     |     |     |     |     |
+------------------+-----+-----+-----+-----+-----+-----+-----+-----+

  ตารางต่อไปนี้แสดงอัตราการเติบโตในอดีตของอัตราห้องพักของโรงแรมในกลุ่ม ลากูน่า ภูเก็ต

+------------------+-----------+-------+-------+-------+-------+-------+
|                  |           | 2544  | 2545  | 2546  | 2547  | 2548  |
+------------------+-----------+-------+-------+-------+-------+-------+
| บันยัน ทรี ภูเก็ต     | โอซีซี      | 73%   | 68%   | 67%   | 70%   | 53%   |
|                  |           |       |       |       |       |       |
|                  | เออาร์อาร์  | 1     | 1     | 1     | 1     | 1     |
|                  |           | 6,279 | 7,585 | 7,639 | 8,368 | 4,121 |
|                  | เรบพาร์    |       |       |       |       |       |
|                  |           | 1     | 1     | 1     | 1     | 7,537 |
|                  |           | 1,960 | 1,912 | 1,767 | 2,941 |       |
+------------------+-----------+-------+-------+-------+-------+-------+
| เชอราตัน แกรนด์    | โอซีซี      | 68%   | 64%   | 73%   | 75%   | 46%   |
| ลากูน่า ภูเก็ต       |           |       |       |       |       |       |
|                  | เออาร์อาร์  | 6,394 | 5,600 | 4,393 | 5,164 | 4,278 |
|                  |           |       |       |       |       |       |
|                  | เรบพาร์    | 4,368 | 3,581 | 3,214 | 3,877 | 1,988 |
+------------------+-----------+-------+-------+-------+-------+-------+
| ดุสิต ลากูน่า รีสอร์ท  | โอซีซี      | 65%   | 63%   | 68%   | 78%   | 55%   |
|                  |           |       |       |       |       |       |
|                  | เออาร์อาร์  | 5,251 | 4,912 | 3,755 | 3,838 | 3,303 |
|                  |           |       |       |       |       |       |
|                  | เรบพาร์    | 3,392 | 3,093 | 2,561 | 3,019 | 1,801 |
+------------------+-----------+-------+-------+-------+-------+-------+
| ลากูน่า บีช รีสอร์ท   | โอซีซี      | 69%   | 64%   | 69%   | 81%   | 50%   |
|                  |           |       |       |       |       |       |
|                  | เออาร์อาร์  | 4,800 | 4,507 | 3,653 | 3,710 | 3,330 |
|                  |           |       |       |       |       |       |
|                  | เรบพาร์    | 3,299 | 2,894 | 2,534 | 3,007 | 1,673 |
+------------------+-----------+-------+-------+-------+-------+-------+

โอซีซี = อัตราเข้าพัก

เออาร์อาร์ = อัตราค่าห้องพักเฉลี่ย

เรบพาร์ = อัตรารายได้ต่อจำนวนห้อง

ภาพรวมในสามปี

  หลังจากวิกฤตการณ์ทางเศรษฐกิจในปี 2540 บริษัทฯ
  ต้องประสบกับผลกระทบจากการก่อการร้ายในสหรัฐฯ และเกาะบาหลี รวมทั้ง สงครามอิรัก
  วิกฤตการณ์โรคซาร์ส โรคไข้หวัดนก
  รวมถึงเหตุการณ์เคลื่อนตัวเข้าถล่มของคลื่นยักษ์สึนามิที่ภูเก็ตเมื่อวันที่ 26 ธันวาคม 2547
  โดยขณะนี้ บริษัทฯ
  ได้ฟื้นตัวเป็นอย่างมากจากความเสียหายที่เกิดขึ้นทั้งในด้านกายภาพและด้านที่เกี่ยวข้องกับตลาด
  สำหรับการวางแผนการในอนาคต บริษัทฯ ได้คาดหวังให้ออกมาดีที่สุด
  แต่ก็ได้วางแผนรองรับเผื่อสถานการณ์ที่เลวร้ายที่สุดไว้ด้วย
  เนื่องจากเป็นการสมเหตุสมผลที่จะตั้งสมมติฐานเผื่อไว้ในกรณีที่อาจมีวิกฤตการณ์อื่น ๆ
  เกิดขึ้นในภายหน้าด้วย

  ภาวะธุรกิจของกลุ่มโรงแรมยังไม่กลับเข้ามาสู่ระดับเดิมเช่นในปี 2547 และบริษัทฯ
  คาดหวังว่าธุรกิจจะกลับมาสู่ระดับนี้ได้ในช่วงครึ่งปีหลังของปี 2549
  จากการปรับเพิ่มเส้นทางของสายการบินต่างๆ มายังภูเก็ตมากขึ้น
  ความต้องการในธุรกิจการขายอสังหาริมทรัพย์และ ลากูน่า ฮอลิเดย์ คลับ
  ได้แสดงให้เห็นถึงแนวโน้มที่ดีในช่วงต้นปี 2549
  และดูเหมือนว่าขณะนี้ได้กลับมาสู่ระดับก่อนเกิดเหตุการณ์คลื่นยักษ์สึนามิแล้ว

  สำหรับธุรกิจโรงแรม บริษัทฯ
  คาดว่าจะเห็นการฟื้นตัวอย่างค่อยเป็นค่อยไปของฤดูกาลท่องเที่ยวสำหรับตลาดยุโรปในช่วงระหว่างเดือนธันวาคมถึงเดือนมีนาคม
  สำหรับในช่วงนอกฤดูท่องเที่ยว โรงแรมยังคงคึกคัก แม้ว่าจะมีอัตราเฉลี่ยที่ต่ำกว่าปกติ
  อย่างไรก็ดี โอกาสยังคงรออยู่ในช่วงหลายปีที่จะมาถึง ตามที่ได้กล่าวไว้ก่อนหน้านี้แล้วว่า
  โรงแรมหนึ่งในกลุ่มได้ค้นพบตลาดในกลุ่มลูกค้าชาวเกาหลีที่ไม่ได้ให้ความสำคัญในเรื่องของราคามากนัก
  ซึ่งตลาดดังกล่าวจะถูกรองรับโดยปริมาณโรงแรมที่พักของภูเก็ตที่กำลังเพิ่มขึ้น แต่ทั้งนี้บริษัทฯ
  มองในด้านที่ดีว่า การตระหนักในชื่อของ “ลากูน่า ภูเก็ต” ในตลาด จะช่วยให้บริษัทฯ
  มีความได้เปรียบเหนือคู่แข่งได้

  ในส่วนของธุรกิจการขายอสังหาริมทรัพย์นั้น เป็นตลาดที่บริษัทฯ
  เอาใจใส่และต้องระวังรอบคอบต่อสัญญาณที่จะบ่งชี้ว่าความต้องการในตลาดกำลังจะหมดไป
  อย่างไรก็ดี บริษัทฯ ยังคงรักษาระดับธุรกิจในปี 2549 เทียบเท่ากับระดับธุรกิจในปี 2547
  แม้ว่าจะมีเหตุการณ์คลื่นยักษ์สึนามิ ทั้งนี้
  ปัจจุบันยังไม่มีเหตุผลใดที่ชี้ว่าธุรกิจนี้จะประสบภาวะขาลงในปีที่จะมาถึง และบริษัทฯ เชื่อว่า
  การคาดการณ์ที่จะรักษาระดับธุรกิจไว้ในระดับนี้อย่างต่อเนื่องในช่วงสามปีข้างหน้านั้น
  มีความสมเหตุสมผล

3.2.2 โรงแรมบันยัน ทรี กรุงเทพ

กระบวนการจัดทำงบประมาณและกำหนดกลยุทธ์การขายและส่งเสริมการขายสำหรับโรงแรม บันยัน
ทรี กรุงเทพ ไม่ต่างไปจาก ลากูน่า ภูเก็ต ตามที่ได้กล่าวไปแล้วข้างต้น
ตลาดเป้าหมายของโรงแรม บันยัน ทรี กรุงเทพ
เน้นไปที่กลุ่มนักธุรกิจและกลุ่มประชุมและสัมมนามากกว่า ถึงกระนั้น
ตลาดนักท่องเที่ยวเพื่อการพักผ่อนได้กลายมาเป็นกลุ่มที่มีความสำคัญเพิ่มขึ้นในช่วงไม่กี่ปีที่ผ่านมา

แหล่งที่มาของการสำรองห้องพัก

  ตัวแทนและผู้ประกอบการท่องเที่ยวแบบเหมารวม

  ภายในประเทศและระหว่างประเทศ 31%

  บริษัท ห้างร้าน และหน่วยราชการ 30%

  การประชุมสัมมนา 22%

  แพ็กเกจ 7%

  แหล่งอื่นๆ 10%

  แหล่งที่มาของลูกค้าจำแนกตามภูมิศาสตร์

ตลาดเอเชียเหนือ

  ญี่ปุ่น 13%

  ฮ่องกง 12%

  จีน 3%

  ไต้หวัน 3%

ตลาดเอเชียตะวันออกเฉียงใต้

  สิงคโปร์ 12%

  มาเลเซีย 3%

  ตลาดเอเชียอื่นๆ 3%

ตลาดยุโรป

  สหราชอาณาจักร 8%

  ตลาดออสเตรเลีย/ นิวซีแลนด์ 7%

  ตลาดอเมริกา/ แคนาดา 9%

  ตลาดอื่นๆ 27%

3.2.3 สิทธิและข้อจำกัดในการประกอบธุรกิจ

สิทธิประโยชน์ของคณะกรรมการส่งเสริมการลงทุน - ไม่มี

สิทธิประโยชน์อื่นๆ - ไม่มี

ข้อจำกัดในการประกอบธุรกิจ - ไม่มี